Neerukehake

Neerukehake ehk Malpighi kehake (ladina keeles ainsus corpusculum renae, mitmus corpusculum renis) on paljudel selgroogsetel loomadel neerukoores olev neeruüksus."Meditsiinisõnastik" 504:2004. 

Neerukehake koosneb kapillaarpäsmakesest ja seda ümbritsevast päsmakesekihnust ning nende vahele jäävast kihnuvalendikust (lumen capsulae).

Igal neerukehakesel eristatakse kahte poolust: 
soonpoolus (polus vascularis) – pooluse kaudu sisenevad ja väljuvad tooma- ja viimasooned;
tubulaarpoolus (polus tubularis) – sealt saab alguse proksimaalne vääniline neerutoruke. 

Kapsli ja päsmakese vahele jääb kihnuvalendik (lumen capsulae), kuhu filtreeritakse esmane uriin.Neerukehake, TSÜTOLOOGIA  JA  HISTOLOOGIA - ERITUSORGANID, Tartu Ülikool, veebiversioon (vaadatud 28.06.2014)

Neerukehakeste areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. 

Madude nefroneid on vähe uuritud, kuid arvatakse, et need koosnevad neerukehakesest, seda ümbritsevast päsmakesekihnust ja neerutorukestest.

Viited

Kirjandus
Sissekanne Encyclopaedia Britannicas
Renal corpuscle, Histology @Yale (vaadatud 28.06.2014)

Kategooria:Kuse-suguelundkond